**ECHANTIYON LÈT PARAN POU AKOMODASYON ELL**

Chè Paran:

Nan dat \_\_\_\_\_\_\_\_\_\_\_\_\_\_\_\_\_\_\_\_\_, pitit ou a pral patisipe nan administrasyon ‘‘Florida Standards Assessments (FSA)’’ (Evalyasyon Estanda Florid) ak ``Next Generation Sunshine State Standards (NGSSS)’’ (Estanda Pwochen Jenerasyon Eta ‘Sunshine’).

Elèv ki ap resevwa sèvis ‘‘English for Speakers of Other Languages (ESOL)’’ (Anglè pou Moun ki Pale Lòt Lang) gen dwa pou kèk akomodasyon lè yo ap pran egzamen FSA ak NGSSS yo. Anplis, elèv ki kite pwogram ESOL la nan espas 2 ane dwe jwenn akomodayson lè yo ap pran egzamen yo. Nou ap bay pitit ou a akomodasyon egzamen ki pi apwopriye pou bezwen li.

Akomodasyon pou “English Language Learners (ELL)” (Moun ki ap Aprann Pale Anglè) ki ap suiv yo aplike pou FSA ak NGSSS:

1. Yo ka bay elèv yo plis tan si nesesè pou yo fini egzamen yo. Sepandan, elèv yo dwe fini chak sesyon nan FSA ak NGSSS yo nan yon sèl jou lekòl. Yo pa dwe pèmèt elèv yo kontinye yon sesyon egzamen yo te deja kòmanse yon jou pou yo fini l yon lòt jou.

2. Yo ka bay elèv yo aksè a yon diksyonè “English-to-heritage language/heritage language-to-English” (Anglè-a-lang orijin/Lang eritaj-a-Anglè). Elèv ELL yo ap deja abitye ak diksyonè sa yo akoz disponiblite regilye yo nan anviwònman edikatif yo. Yo pa dwe ba yo yon diksyonè ki ekri sèlman nan lang orijin la oubyen ann Anglè.

3. Yo ka ofri elèv yo opòtinite pou yo fè egzamen an nan yon chanm separe ak pwofesè ESOL oubyen lang orijin la ki ap aji kòm moun ki ap administre egzamen an.

4. Pwofesè ESOL oubyen lang eritaj la ka reponn kesyon elèv yo sou direksyon jeneral egzamen an nan lang orijin la.

5. Pou egzamen matematik ak syans yo, pwofesè ESOL oubyen lang eritaj la ka reponn kesyon espesifik sou yon mo oubyen yon fraz ki ka konfonn elèv la akoz konpetans li ki limite nan Anglè men yo entèdi yo pou bay asistans ki ka ede elèv la rezoud kesyon egzamen matematik ak syans yo.

6. Pou egzamen lekti ak redaksyon, pwofesè ESOL oubyen lang orijin la ka reponn kesyon espesifik sou yon mo oubyen yon fraz nan yon sijè redaksyon, atik, oubyen chwa repons ki ka konfonn elèv la akoz konpetans li ki limite nan Anglè men entèdi yo pou bay asistans ki ka ede elèv la pwodui, korije, oubyen modifye repons yo. Yo pa dwe entèprete sa kòm pèmisyon pou yo fè prezantasyon oral nan sijè redaksyon, atik, ak chwa repons nan lang Anglè oubyen lang orijin elèv la.

7. Pou egzamen lekti ak redaksyon, pwofesè ESOL oubyen lang orijin la entèdi pou reponn kesyon elèv la sou mo oubyen fraz nan tèks lekti ak redaksyon yo.

Si w gen nenpòt kesyon sou egzamen an oubyen sou akomodasyon sa yo, silvouplè kontakte lekòl la.

Sensèman,